کوئٹہ (آن لائن) پاکستان تحریک انصاف نا راہشون مسکوہی ترجمان ترجمان بابر یوسفزئی قطبی وزیرستان اٹ دہشت گرد آتا برخلاف آپریشن اٹ شہیدمروک پاک فوج اناکارندہ غاتا شہید مننگ آ اوفتا خاہوت آتون ہمدردی نا درشانی و است ہسونی نا درشانی ءِ کرسا پارینے کہ مچ آملک اٹ مثالی امن نا کریڈٹ سکیورٹی ادارہ غاتیکن کاہک‘ پاکستان ناکنڈ کنڈ اٹ امن و یکجہتی نا ہرا چاگڑد جوڑ ءِ اونا مثال مستین رسینگپک۔ تدوک آ دے شہید مروک شہید آک شہادت نا عظیم آ رتبہ ءِ دوئی کرسا وطن تون وفاداری نا اسہ پین مثال اس جوڑ کرینو‘ انشاءاللہ غٹ شہیدآتے تاریخ جوان انگا لوز آتے ٹی یات تخک۔ او مستی پارے کہ واقعہ نازموار ملک دشمن آتے عبرت نا نشان جوڑ کننگک۔
